F'kumment kemmxejn twil fuq is-sit soċjali facebook Mario Galea tkellem ċar: kif Simon Busuttil warrab fil-ġemb lill-grupp parlamentari tiegħu. L-akkuża li jagħmel hi gravi ħafna: jgħid li l-grupp Parlamentari ma jistax ikun li "jibqa' rubberstamp kif sfortunatment spiċċa ħafna drabi taħt Simon Busuttil". Mario jgħid diversi affarijiet importanti : li l-Grupp Parlamentari tal-PN kien imwarrab u li l-ewwel kienu jittieħdu d-deċiżjonijiet u wara kienu jippretendu li issir id-diskussjoni. Akkuża gravi li jagħmel Mario Galea hi din li ġejja: "Per eżempju deċiżjoni importanti bħall-għaqda tal-Partit Nazzjonalista mal-Partit Demokratiku tal-Onorevoli Marlene Farrugia qatt ma ġiet diskussa fil-grupp parlamentari, iżda aħna id-deputati tal-PN sirna nafu biha mill-media." Ikompli jitfa l-ħatab fuq in-nar meta jgħid li s-Segretarja Ġenerali tal-PN Rosette Thake kienet imposta u li persuni oħra "validi" li riedu jikkontestaw ġew ordnati biex ma jagħmlux dan. Dan kollu jispjega għaliex fil-vot importanti fil-Parlament ftit ilu kien hemm min kien "marid" jew ma attendiex għall-votazzjoni. Jispjega ukoll il-mod kif ġieb ruħu Edwin Vassallo fil-Parlament. Dak li jgħid Mario Galea ma huwiex biss riflessjoni fuq kif mexxa Simon Busuttil, imma hu ukoll rifless fuq il-grupp Parlamentari tal-PN li kien u għadu bla ħeġġa, bla enerġija u bla .......... Issa jekk dawn m'humiex kapaċi jirrispettaw lil xulxin, immaġinaw ftit kemm huma kapaċi jirrispettaw lilek!